Public procurement notice: Voluntary Ex Ante Transparency Notice
Published: 2020-06-05
Buyer: Vantaan kaupunki
Country: FI
Contract type: Services
Procedure: Contract award without prior publication
CPV classification: 72000000
Estimated value: 830287 EUR

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Nykyisen SAP BI -järjestelmän tuki päättyy 31.12.2020. Järjestelmä tulee päivittää uuteen versioon. Vantaan kaupunki on tilannut SAP BI määrityksen 4.3.2020 tietohallintojohtajan päätöksellä 21/2020, minkä perusteella on suunniteltu päivityksen toteutus.
Nykyisen SAP BI -järjestelmän tuki päättyy 31.12.2020. Järjestelmä tulee päivittää uuteen versioon. Vantaan kaupunki on tilannut SAP BI määrityksen 4.3.2020 tietohallintojohtajan päätöksellä.
Fujitsu on tarjouksessaan tarjonnut Vantaan kaupungille SAP BI:n päivittämistä, sisältäen järjestelmän alustuksen, henkilöstömeno- ja taloussuunnittelun sekä toimialojen raportoinnin. Päivityksestä johtuen joudutaan hankkimaan BW4, HANA RT professional lisenssejä, SAC Planning nimettyjä standardi  lisenssejä ja yksi (1) kpl professional lisenssi sekä SAP BI nimettyjä lisenssejä,
Fujitsu Finland Oy on tarjouksessaan todennut, että Vantaan kaupungin vanhoja lisenssejä voidaan terminoida 1.1.2021 alkaen.
Julkisista hankinnoista ja käyttöoikeussopimuksista annetun lain (1397/2016, jäljempänä hankintalaki) 136 §:n 1 momentissa säädetään, että hankintasopimusta tai puitejärjestelyä ei saa EU-kynnysarvot ylittävissä hankinnoissa tai kansalliset kynnysarvot ylittävissä liitteen E mukaisissa palveluhankinnoissa taikka käyttöoikeussopimuksissa olennaisesti muuttaa sopimuskauden aikana ilman tämän lain mukaista uutta hankintamenettelyä. Lainkohdan 136 § 2 momentissa säädetään poikkeuksista 1 momentissa mainittuun pääsääntöön. Hankintalain esitöiden (HE 108/2016 vp) mukaan sen estämättä, mitä 1 momentissa säädetään, hankintasopimukseen ja puitejärjestelyyn voitaisiin tehdä muutos ilman uutta hankintamenettelyä sanotussa momentissa luetelluissa tilanteissa. Muutos olisi sallittu 2 momentissa tarkoitetuissa tilanteissa riippumatta siitä, täyttääkö muutos 1 momentissa määritellyt olennaisuuden tunnusmerkit. Lainkohdan 2 momentin 2 kohdan mukaan olennaisena sopimusmuutoksena ei pidetä muutosta, mikäli alkuperäisen sopimuskumppanin on tarpeen suorittaa lisätöitä tai -palveluja taikka ylimääräisiä tavarantoimituksia, jotka eivät sisältyneet alkuperäiseen sopimukseen, ja jos sopimuskumppanin vaihtaminen ei ole mahdollista taloudellisista tai teknisistä syistä ja aiheuttaisi merkittävää haittaa tai kustannusten merkittävää päällekkäisyyttä hankintayksikölle.
Toimituksessa noudatetaan Vantaan kaupungin ja Fujitsu Finland Oy:n välisen voimassa olevan sopimuksen ehtoja. Hankinnassa on kyse alkuperäiseen hankintasopimukseen sisältymättömästä lisäpalvelusta, joka hankitaan alkuperäiseltä toimittajalta. Toimittajan on tunnettava nykyisen SAP BI -järjestelmän määrittelyt ja sisältö, jotta tämä voi arvioida tarvittavat toimenpiteet järjestelmän päivittämiseksi. Lisäpalvelua ei voida muun ohella liikesalaisuuksien suojaamiseen liittyvistä syistä hankkia muulta palveluntuottajalta aiheuttamatta hankintayksikölle huomattavaa haittaa. Toimittajan vaihtaminen johtaisi teknisiltä ominaisuuksiltaan erilaisen materiaalin hankkimiseen, mikä aiheuttaisi yhteensopimattomuutta ja suhteettoman suuria teknisiä vaikeuksia järjestelmän käytössä ja kunnossapidossa.
Hankintasopimuksen muutos ei myöskään ylitä hankintalain 136 §:n 3 momentissa määriteltyä enimmäismäärää, 50 % hankintahinnasta, ottaen huomioon 5 momentissa mainittu indeksiehto. Näin ollen kysymys on hankintalain 136 §:n 2 momentin 2 kohdan mukaisesta sallitusta hankintasopimuksen muutoksesta.


Winner: Fujitsu Finland Oy
Award value: 830287